R E L A C I O N
PËR
PROJEKTLIGJIN “PËR NJË NDRYSHIM NË LIGJIN NR.9948,              DATË 7.7.2008, “PËR SHQYRTIMIN E VLEFSHMËRISË LIGJORE             TË KRIJIMIT TË TITUJVE TË PRONËSISË MBI TOKËN BUJQËSORE”, TË NDRYSHUAR”

Kuvendi i Republikës së Shqipërisë ka miratuar ligjin nr.9948, datë 7.7.2008, “Për shqyrtimin e vlefshmërisë ligjore të krijimit të titujve të pronësisë mbi tokën bujqësore”, ligj i cili është  ndryshuar me ligjin nr.10136, datë 11.5.2009, aktin normatin nr.5, datë 30.9.2009, dhe ligjin nr.58/2012, datë 17.5.2012.

Në  ligjin nr.58/2012, datë 17.5.2012, “Për disa shtesa dhe ndryshime në             ligjin nr.9948, datë 7.7.2008, “Për shqyrtimin e vlefshmërisë ligjore të krijimit të titujve të pronësisë mbi tokën bujqësore”, të ndryshuar”, është përcaktuar se verifikimi i titujve të pronësisë, sipas ligjit, përfundon më 31 dhjetor 2013. 
Duke marrë shkak nga problemet e lindura për vlefshmërinë e titujve të pronësisë të shpërndarë në vite, si dhe nga problematikat e konstatuara nga prefekti i qarkut të Tiranës në lidhje me funksionimin e komisionit vendor pranë këtij qarku, me këtë projektligj propozohet ndryshimi i nenit 18, të                        ligjit  nr.9948, datë 7.7.2008, “Për shqyrtimin e vlefshmërisë ligjore të krijimit të titujve të pronësisë mbi tokën bujqësore”, të ndryshuar, për shtyrjen e afatit për verifikimin e titujve të pronësisë edhe për 2 (dy) vite të tjera, në mënyrë që t’u jepet mundësi strukturave të përcaktuara për të kryer misionin e tyre, sipas dispozitave të këtij ligji.

Duke qenë se afati ligjor për verifikimin e titujve të pronësisë mbaron më                31 dhjetor 2013, kërkojmë miratimin e këtij projektligji, me procedurë të përshpejtuar, bazuar në pikën 2, të nenit 83, të Kushtetutës.

